L 337/70 Jurnalul Oficial al Uniunii Europene 21.12.2007 REGULAMENTUL (CE) NR. 1547/2007 AL COMISIEI din 20 decembrie 2007 de stabilire a unei perioade de tranziție pentru excluderea Republicii Capul Verde de pe lista țărilor beneficiare ale regimului special în favoarea țărilor cel mai puțin dezvoltate, în conformitate cu Regulamentul (CE) nr. 980/2005 al Consiliului de aplicare a unui sistem de preferințe tarifare generalizate COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 980/2005 al Consiliului din 27 iunie 2005 de aplicare a unui sistem de preferințe tarifare generalizate (!), în special articolul 12 alineatul (7), întrucât: (1) Republica Capul Verde (denumită în continuare „Capul Verde”) este inclusă în regimul special în favoarea țărilor cel mai puţin dezvoltate în conformitate cu sistemul comunitar de preferințe tarifare generalizate. (2) Articolul 12 alineatul (7) din Regulamentul (CE) nr. 980/2005 prevede excluderea unei țări din regimul special pentru țările cel mai puțin dezvoltate, atunci când țara respectivă este exclusă de către Organizaţia Naţiunilor Unite de pe lista țărilor cel mai puțin dezvoltate. Articolul menționat prevede, de asemenea, stabilirea unei perioade de tranziție de cel puțin trei ani pentru a atenua orice efect defavorabil care ar putea fi determinat de eliminarea preferințelor tarifare acordate în cadrul regimului special pentru țările cel mai puţin dezvoltate. (3) Capul Verde a fost exclus de către Organizaţia Națiunilor Unite de pe lista țărilor cel mai puţin dezvoltate, începând cu 1 ianuarie 2008 (). (4) Capul Verde ar trebui autorizată, prin urmare, să continue să beneficieze de preferințele acordate în conformitate cu regimul special pentru țările cel mai puțin dezvoltate, până la sfârșitul anului 2010. (5) Măsurile prevăzute în prezentul regulament sunt conforme cu avizul Comitetului pentru preferințe gene- ralizate, ADOPTĂ PREZENTUL REGULAMENT: Articolul 1 Se exclude Republica Capul Verde de pe lista țărilor beneficiare ale regimului special în favoarea țărilor cel mai puţin dezvoltate din anexa I la Regulamentul (CE) nr. 980/2005, începând cu 1 ianuarie 2011. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 decembrie 2007. () JO L 169, 30.6.2005, p. 1. Regulament modificat ultima dată prin Regulamentul (CE) nr. 606/2007 al Comisiei O L 141, 2.6.2007, p. 4). Pentru Comisie Peter MANDELSON Membru al Comisiei (') Rezoluția Adunării generale a ONU A/Res/59/210 din 20 decembrie 2004.